አምባሳደር ዶክተር ዲባባ አብደታ የሹመት ደብዳቤያችውን ለፊሊፒንሱ ፕሬዝዳንት አቀረቡ
 -በደቡብ ኮሪያ የኢፌዲሪ ልዩ መልእክተኛ ባለሙሉ ስልጣን አምባሳደር ዶክተር ዲባባ አብደታ የሹመት ደብዳቤያችውን ለፊሊፒንስ ሪፐብሊክ ፕሬዝዳንት አቀረቡ፡፡የውጭ ጉዳይ ሚኒስቴር የቃል አቀባይ ጽህፈት ቤት እንዳስታወቀው አምባሳደሩ የሹመት ደብዳቤያቸውን በማላካኛንግ ቤተ-መንግስት በመገኘት ለፕሬዝዳንት ሚስተር ቢኒጎ ሰ.አኩይኖ አቅርበዋል።በዚሁ ወቅት በሁለቱ ሀገራት መካከል ያለው የሁለትዮሽ ፖለቲካዊ፣ ማህበራዊና የህዝብ ለህዝብ ግንኙነት በተመለከተ ውይይት አድርገዋል፡፡በአሁኑ ወቅትም ግንኘነቱ ጠንካራ በሚባል ደረጃ ላይ እንደሚገኝ በማውሳት ይሄው ተጠናክሮ እንዲቀጥል እንደሚሰሩ አምባሳደሩ አረጋግጠዋል፡፡የፊሊፒንስ ባለሀብቶችም በኢትዮጵያ ኢንቨስትመንት፣ ንግድና ቱሪዝም መስኮች ተሳትፎ እንዲያደርጉና በትብብር እንዲሰሩ ጠይቀዋል ሲል ኢሬቴድ ዘግቧል።